“การบินไทย” จัดเที่ยวบินพิเศษรับคนไทยตกค้างจากนิวซีแลนด์กลับบ้าน!
“การบินไทย” จัดเที่ยวบินพิเศษรับคนไทยตกค้างจากนิวซีแลนด์กลับบ้าน!
“การบินไทย” จัดเที่ยวบินพิเศษรับคนไทยตกค้างจากนิวซีแลนด์กลับบ้าน!
28 เม.ย. 2563

บริษัท การบินไทย จำกัด (มหาชน)  หรือ THAI ให้ความร่วมมือกับกระทรวงการต่างประเทศของไทย และสถานเอกอัครราชทูต ณ กรุงเวลลิงตัน ประเทศนิวซีแลนด์ จัดเที่ยวบินพิเศษเช่าเหมาลำในวันที่ 27 เมษายน 2563 เที่ยวบินที่ ทีจี 492 เส้นทางโอ๊คแลนด์- กรุงเทพฯ เพื่อรับผู้โดยสารชาวไทยที่ตกค้างในประเทศนิวซีแลนด์ จำนวน 168 คน กลับประเทศไทย โดยออกจากโอ๊คแลนด์ เวลา 13.00 น. (เวลาท้องถิ่น) ถึงกรุงเทพฯ เวลา 19.26 น.
อนึ่ง การบินไทยมีความห่วงใยด้านความปลอดภัยในสุขภาพอนามัยของผู้โดยสาร เพื่อลดความเสี่ยงจากการติดเชื้อไวรัสโควิด-19  บริษัทฯ ได้ออกแบบกระบวนการทำงานในการให้บริการผู้โดยสาร ด้วยการทำ Physical Distancing เริ่มตั้งแต่ขั้นตอน Check-in การตรวจรับบัตรโดยสาร การกำหนดที่นั่งบนเครื่องบินให้มีระยะห่าง รวมทั้งการบริการอาหารบนเครื่องบินในรูปแบบอาหารกล่อง เพื่อลดการสัมผัสระหว่างบุคคล ไปจนถึงขั้นตอน Disembarking แบบเว้นระยะห่างเพื่อหลีกเลี่ยงความแออัด ขณะนำผู้โดยสารลงจากเครื่องบิน
พร้อมกันนี้ บริษัทฯ ได้เน้นย้ำให้พนักงานต้อนรับบนเครื่องบินปฏิบัติตามมาตรการความปลอดภัยอย่างเคร่งครัดขณะปฏิบัติหน้าที่บนเที่ยวบิน อาทิ สวมชุดป้องกัน สวมหน้ากากอนามัย และถุงมือ รวมทั้งคอยสังเกตอาการผู้โดยสารในระหว่างเที่ยวบิน นอกจากนี้ นักบินและพนักงานต้อนรับบนเครื่องบินที่เป็นอาสาสมัคร ร่วมกันจัดทำ Face Shield เพื่อมอบเป็นของที่ระลึกให้แก่ผู้โดยสาร สำหรับนำมาใช้หากจำเป็นเมื่อเดินทางเข้าและออกจากประเทศไทยอีกด้วย


